ડૉ. કેયૂર પરીખને અમદાવાદ ફોન કર્યો. તેમણે કહ્યું કે સ્ટ્રેસ ટેસ્ટ કરાવીને આવો. મને હૃદયમાં ગરબડ લાગે છે. સ્ટ્રેસ ટેસ્ટ કરાવી સરકતા પટ્ટા પર દોડતાં દોડતાં ઈ.સી.જી. લેવાનો હોય છે. છ મિનિટ પછી મને થાક લાગ્યો. ઈ.સી.જીમાં થોડા ફેરફાર થયા. ટેસ્ટ કદાચ પૉઝિટિવ હતો. મારા હૃદયમાંની એક નળીમાં રક્તપ્રવાહ ઓછો જતો હતો. મારા તબીબ મિત્ર ડૉ.કકુ શાહે કહ્યું : ‘ચિંતા કરવા જેવું નથી. બીજા કોઈ દર્દી હોત તો હું કહેત કે કશું કરવાની જરૂર નથી પણ તમારે ઍન્જિયો કરાવી લેવી જોઈએ.’